Document ID: 32003R1205

Komisijas Regula (EK) Nr. 1205/2003
(2003. gada 4. jūlijs),
ar kuru groza Regulu (EK) Nr. 753/2002, ar ko paredz konkrētus noteikumus Padomes Regulas (EK) Nr. 1493/1999 piemērošanai attiecībā uz konkrētu vīna nozares produktu aprakstu, apzīmējumu, noformējumu un aizsardzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 80. panta b) apakšpunktu,
tā kā:
(1) Komisijas Regula (EK) Nr. 753/2002 [3], kurā grozījumi izdarīti ar Regulu (EK) Nr. 2086/2002 [4], paredz minēto regulu piemērot no 2003. gada 1. augusta, lai dotu vīnu nozares uzņēmējiem un attiecīgajām valsts iestādēm pietiekami daudz laika sagatavoties minētajā regulā ietverto jauno marķējuma noteikumu izpildei.
(2) Regula (EK) Nr. 753/2002 paredz pārejas posmu līdz 2003. gada 1. augustam, kura laikā uzņēmēji var turpināt izmantot etiķetes un fasējuma materiālus, kas iespiesti atbilstīgi noteikumiem, kuri bijuši piemērojami laikā, kad tos laida apritē, bet kas vairs neatbilst Regulas (EK) Nr. 753/2002 noteikumiem.
(3) Pēc attiecīgo valsts iestāžu pārrunām un šo iestāžu un nozares pārstāvju pārrunām minētais pārejas posms ir jāpagarina līdz 2004. gada 1. februārim, lai uzņēmēji varētu izmantot etiķetes un fasējuma materiālus, kas atbilst iepriekšējiem noteikumiem.
(4) Attiecīgi jāgroza Regula (EK) Nr. 753/2002.
(5) Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 753/2002 groza šādi:
Regulas 47. panta 1. punkta otro daļu aizstāj ar šādu:
"Etiķetes un fasējuma materiālus ar norādēm, kas iespiesti atbilstīgi noteikumiem, kuri bija spēkā pirms šīs regulas stāšanās spēkā, var turpināt izmantot līdz 2004. gada 1. februārim."
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 4. jūlijā

Labels: 3
17
6